Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 2 Pv 477/11/4404	Nové Zámky, 6.8.2012
EEČ : 2-33-98-2012

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Nové Zámky
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Ako matka  maloletého XXXXX, narodeného XXXXX, u ktorého  bola  rozsudkom Okresného súdu XXXXX  spisovej značky 11 PPOm  10/2008  zo dňa 15.07.2008,  nariadená ústavná starostlivosť a bol umiestnený v Detskom domove  XXXXX a obvinená bola povinná  prispievať na jeho výživu mesačne sumou 24,50 € vždy  do 15. dňa toho - ktorého mesiaca vopred  na účet Detského domova XXXXX,  ktorý rozsudok bol zmenený   rozsudkom Okresného súdu XXXXX,  spisovej značky 17 P 216/2009 - 17   zo dňa 18.09.2009 v časti o výživnom tak, že  výživné na maloletého XXXXX sa zvyšuje zo sumy  24,50 € na 30 % zo sumy životného minima na nezaopatrené neplnoleté dieťa a zročné výživné  za obdobie  od 01.07.2009 do 30.09.2009 v sume  2,58 € bola obvinená povinná zaplatiť do 15. dní  od právoplatnosti rozsudku na účet Detského domova XXXXX, vyživovaciu  povinnosť si  neplnila pravidelne mesačne,  čím za obdobie od 01.01.2010 do 25.08.2010 vznikol na výživnom dlh v sume  196,00 €.

lebo zanikla trestnosť činu
Odôvodnenie:
Vyšetrovateľ  Okresného riaditeľstva PZ, Odboru kriminálnej polície XXXXX uznesením spisovej značky ČVS: ORP-526/OEK-NZ-2011 zo dňa 19.07.2011   podľa §  199 odsek  1 Trestného poriadku  začal trestné stíhanie   vo veci  prečinu zanedbania povinnej výživy podľa    § 207 odsek 1, odsek 3 písmeno b/ Trestného zákona  a uznesením zo dňa 01.02.2012  podľa § 206 odsek 1 Trestného poriadku 
stíha  XXXXX ako obvinenú  z uvedeného prečinu,  na tom skutkovom základe, ako je to uvedené vo výrokovej časti uznesenia.
        Vyšetrovateľ po vyhodnotení dôkazov  upravil právnu kvalifikáciu skutku XXXXX,   na prečin zanedbania povinnej výživy podľa §  207 odsek 1 Trestného zákona.
        V priebehu vyšetrovania obvinená  dlhujúcu sumu na výživnom uhradila  v plnej výške, keď poštovými poukazmi, podanými na Pošte   XXXXX 1 a XXXXX  v dňoch  18.04.2012, 18.06.2012 a 18.07.2012    zaslala na účet Detského domova XXXXX  sumu 200,00 €, ktorú skutočnosť potvrdila i splnomocnená zástupkyňa Detského domova XXXXX. Fotokópie peňažných poukazov sú zadokumentované na č. l. 67 - 69 vyšetrovacieho spisu.
       Teda obvinená   využila  ustanovenie o účinnej ľútosti v zmysle § 86 písmeno a/ Trestného zákona a vyživovaciu povinnosť voči svojmu maloletému synovi  dodatočne splnila  skôr, než sa súd odobral na záverečnú poradu,  prečin nemal trvalo nepriaznivé následky a trestnosť zanedbania povinnej výživy zanikla.
        Preto bolo potrebné rozhodnúť tak, ako je to uvedené vo výrokovej časti  uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anna Serenčéšová
prokurátorka